Diari Oficial de la Generalitat Valenciana


Sumari del DOGV 9641, del 17-07-2023 (2023/8111)

RESOLUCIÓ de 14 de juliol de 2023, de la Conselleria d'Innovació, Universitats, Ciència i Societat Digital, per la qual s'amplia el termini de presentació de sol·licituds per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de recuperació, transformació i resiliència d'Espanya finançat per la Unió Europea-Next Generation EU, i convocatòria de concessió d'ajudes del programa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9641

Data del DOGV
:   17-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8111


Data del document
:   14-07-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 14 de juliol de 2023, de la Conselleria d'Innovació, Universitats, Ciència i Societat Digital, per la qual s'amplia el termini de presentació de sol·licituds per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de recuperació, transformació i resiliència d'Espanya finançat per la Unió Europea-Next Generation EU, i convocatòria de concessió d'ajudes del programa. [2023/8111]  
Per mitjà de l'Ordre 9/2022, de la Conselleria d'Innovació, Universitats, Ciència i Societat Digital, es van aprovar les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de recuperació, transformació i resiliència d'Espanya finançat per la Unió Europea-Next Generation EU, i conjuntament, es va realitzar la convocatòria d'anunci d'adhesió per a inscripció en el Registre d'operadors col·laboradors del programa (DOGV 9374, 04.07.2022).  
Mitjançant Ordre 14/2022, de 19 d'octubre, de la Conselleria d'Innovació, Universitats, Ciència i Societat Digital es va modificar l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de recuperació, transformació i resiliència d'Espanya finançat per la Unió Europea-Next Generation EU, i conjuntament, es va realitzar la convocatòria de la concessió d'ajudes del programa (DOGV 9454, 21.10.2022).  
  
Posteriorment, mitjançant Ordre 3/2023, de 25 d'abril, de la Conselleria d'Innovació, Universitats, Ciència i Societat Digital, de modificació de l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de recuperació, transformació i resiliència d'Espanya finançat per la Unió Europea-Next Generation EU (DOGV 9374, 04.07.2022), i segona convocatòria de concessió d'ajudes del programa. (DOGV 9589, 05.05.2023).  
L'apartat segon, relatiu a la convocatòria de les ajudes, estableix que: «El termini per a la presentació de les sol·licituds d'ajudes començarà l'endemà de la publicació d'aquesta convocatòria i romandrà obert fins al 31 de juliol de 2022, sense perjudici, que abans del seu venciment es puga establir de manera motivada una ampliació d'aquest termini sempre que les circumstàncies ho aconsellen i amb això no es perjudiquen drets de tercers que serà publicada en el Diari Oficial de la Generalitat Valenciana a l'efecte de la seua notificació, tot això d'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques.»  
Amb la finalitat d'aconseguir un nombre més ampli de sol·licituds que permeten esgotar el crèdit pressupostari atorgat a aquest programa a fi de contribuir al compliment de les fites i objectius assignats pel Component 15 del PRTR assenyalats en el Reial decret 989/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució del programa d'emissió de bons digitals per a col·lectius vulnerables, en el marc del Pla de recuperació, transformació i resiliència, es fa necessària una ampliació del termini inicialment previst per a la presentació de sol·licituds de l'ajuda del bo digital. Aquesta ampliació no perjudica drets de tercers, ja que l'ajuda es concedeix en un procediment de concurrència no competitiva.  
  
De conformitat amb el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques i en virtut de les facultats que em confereix l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Ampliar el termini de presentació de sol·licituds per a la concessió de l'ajuda del bo digital establit en l'apartat segon de l'Ordre 3/2023, de 25 d'abril, de la Conselleria d'Innovació, Universitats, Ciència i Societat Digital, de modificació de l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de recuperació, transformació i resiliència d'Espanya finançat per la Unió Europea-Next Generation EU (DOGV 9374, 04.07.2022), i segona convocatòria de concessió d'ajudes del programa. (DOGV 9589, 05.05.2023), fins al dia 7 de setembre de 2023, inclusivament.  
  
Segon  
Publicar la present resolució en el Diari Oficial de la Generalitat Valenciana, a l'efecte del que estableixen els articles 32 i 41 de la Llei 39/2015, d'1 d'octubre, del procediment administratiu comú de les administracions públiques. La present resolució tindrà efectes a partir del mateix dia de la seua publicació en el Diari Oficial de la Generalitat Valenciana.  
  
Tercer  
Contra la present resolució d'ampliació del termini de presentació de sol·licituds d'adhesió no cap presentació de cap recurs, sense perjudici del procedent contra la resolució que pose fi al procediment, d'acord amb el que disposa l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
  
Alacant, 14 de juliol de 2023.- La consellera d'Innovació, Universitats, Ciència i Societat Digital: Josefina Bueno Alonso.